Projekts

**Grozījumi likumā "Par uzņēmumu ienākuma nodokli"**

Izdarīt likumā "Par uzņēmumu ienākuma nodokli" (Latvijas Republikas Saeimas un Ministru Kabineta Ziņotājs, 1995, 7., 24.nr.; 1996, 9., 15.nr.; 1997, 8., 24.nr.; 1998, 8., 21.nr.; 1999, 6., 24.nr.; 2000, 9.nr.; 2001, 1., 5., 24.nr.; 2003, 15.nr.; 2005, 2., 24.nr.; 2006, 1.nr.; 2007, 3., 12., 24.nr.; 2009, 1.,15., 21.nr.; Latvijas Vēstnesis, 2009, 175., 200.nr.; 2010, 102., 131., 170., 206.nr.; 2011, 204.nr.; 2013, 53., 119., 194., 232.nr.; 2014, 247., 257.nr.; 2015, 42. un 2016, 31.nr.) šādus grozījumus:

1. Izteikt 1.panta divdesmit sesto daļu šādā redakcijā:

“(26) Reprezentatīvs automobilis ir automobilis, kura vērtība bez pievienotās vērtības nodokļa pārsniedz 50 000 *euro* un kurš ir:

1) vieglais automobilis, kura sēdvietu skaits, neskaitot vadītāja vietu, nepārsniedz astoņas vietas (izņemot operatīvo transportlīdzekli vai speciālo vieglo automobili (neatliekamā medicīniskā palīdzība, dzīvojamais automobilis vai katafalks), automobili, kas speciāli aprīkots, lai pārvadātu riteņkrēslos sēdošās personas ar invaliditāti, jaunu vieglo automobili, kas tiek izmantots kā pilnvarotā automobiļu tirgotāja demonstrācijas automobilis);

2) kravas automobilis ar pilnu masu līdz 3000 kilogramiem, kas ir reģistrēts kā kravas furgons un kam ir vairāk nekā trīs sēdvietas (ieskaitot vadītāja sēdvietu), ja tas ir klasificēts par kravas automobili (N1 kategorija), bet pēc būtības ir vieglais automobilis (M1 kategorija).”

**2. Izslēgt likuma visā tekstā pēc vārda “reprezentatīvais” attiecīgajā locījumā vārdu “vieglais” attiecīgajā locījumā.**

3. Izteikt 14.panta pirmo daļu šādā redakcijā:

“(1) Ja saskaņā ar šo likumu izdarītās nodokļa maksātāja taksācijas perioda peļņas vai zaudējumu koriģēšanas rezultāts ir zaudējumi, kas radušies taksācijas periodā, kas sākās 2008.gadā vai pēc tam, tos var segt hronoloģiskā secībā no nākamo taksācijas periodu apliekamā ienākuma. Taksācijas periodā pirmstaksācijas periodu zaudējumus ir tiesības segt par summu, kas nepārsniedz 75 procentus no ar uzņēmumu ienākuma nodokļa apliekamā ienākuma pēc veiktās koriģēšanas.”

**4. 17.2pantā:**

**aizstāt ceturtās daļas 6.punktā vārdu “triju” ar skaitli “12”;**

**papildināt ar 4.2daļu šādā redakcijā:**

**“4.2 Ja nodokļu maksātājs nenodrošina atbalstāmajā investīciju projektā norādītos un Ministru kabineta apstiprinātos atbilstības kritērijus, kā arī noteiktos minimālos kvalitātes kritērijus, ko noteicis Ministru kabinets atbalstāmā investīciju projekta statusa iegūšanai, Ministru kabinets pieņem lēmumu, kas atceļ atbilstoši šā panta ceturtās daļas 6.punktam pieņemto lēmumu.”**

**5. Papildināt 22.panta pirmo daļu ar teikumu šādā redakcijā: “Nodokļa maksātājs, kuram pasludināts maksātnespējas process, bet attiecībā uz kuru administrators nav pieņēmis lēmumu par parādnieka saimnieciskās darbības turpināšanu pilnā vai ierobežotā apjomā, deklarāciju iesniedz Valsts ieņēmumu dienestā vienlaikus ar bilanci un peļņas vai zaudējumu aprēķinu ne vēlāk kā četrus mēnešus pēc pārskata gada beigām.”.**

6. 23.pantā:

papildināt pirmajā daļā pēc vārdiem “Nodokļa maksātāji” ar vārdiem “pamatojoties uz Valsts ieņēmumu dienesta aprēķināto avansa maksājumu aprēķinu”;

izslēgt pirmās daļas 1.punktā vārdus “un ir koriģēts ar Centrālās statistikas pārvaldes noteikto pirmstaksācijas gada kopējo patēriņa cenu indeksu vai kopējo patēriņa cenu indeksu pirmstaksācijas periodā, kas aprēķināts, reizinot Centrālās statistikas pārvaldes noteiktos pirmstaksācijas perioda ikmēneša patēriņa cenu indeksus, ja taksācijas periods nesakrīt ar kalendāro gadu”;

izslēgt pirmās daļas 2.punktā vārdus iekavās “(kura koriģēta ar Centrālās statistikas pārvaldes noteikto pirmstaksācijas gada kopējo patēriņa cenu indeksu vai kopējo patēriņa cenu indeksu pirmstaksācijas periodā, kas aprēķināts, reizinot Centrālās statistikas pārvaldes noteiktos pirmstaksācijas perioda ikmēneša patēriņa cenu indeksus, ja taksācijas periods nesakrīt ar kalendāra gadu).”

aizstāt 1.2daļā vārdus “ja Valsts ieņēmumu dienestam ir iesniegts iesniegums par saimnieciskās darbības apturēšanu” ar vārdiem “sākot ar mēnesi, kurā komercreģistrā izdarīts ieraksts par komersanta darbības apturēšanu”.

7. 27.pantā:

izteikt 10.punktu šādā redakcijā:

**“10) kārtību, kādā iesniedzams investīciju projekta pieteikums atbalstāmo investīciju projekta statusa iegūšanai;”**

**papildināt ar 13., 14., 15., 16., 17. un 18.punktu šādā redakcijā:**

**“13) kārtību, kādā piemērojami nosacījumi nodokļa atlaides piemērošanai un apvienošanai ar citu atbalstu;**

**14) kārtību, kādā izveido investīciju projektu izvērtēšanas komisiju un nodrošina tās darbību, kā arī tās tiesības un pienākumus;**

**15) kārtību, kādā vērtē investīciju projekta pieteikumu atbalstāmo investīciju projekta statusa iegūšanai;**

**16) kārtību, kādā tiek sniegta informācija Ekonomikas ministrijai par projekta īstenošanu;**

**17) kārtību, kādā veic grozījumus atbalstāmo investīciju projektā;**

**18) kārtību, kādā investīciju projektu izvērtēšanas komisija pieņem lēmumu par nodokļa atlaides piemērošanu pēc projekta īstenošanas vai Ministru kabinets pieņem lēmumu par atbalstāmo investīciju projekta statusa atcelšanu.”**

8. Papildināt pārejas noteikumus ar 129.punktu šādā redakcijā:

“129. Grozījumi likuma 14.panta pirmajā daļā piemērojami **iepriekšējo taksācijas periodu zaudējumiem, par kuriem samazina ar uzņēmumu ienākuma nodokli apliekamo ienākumu, kas aprēķināts par periodu,** kas sākas 2017.gadā, un turpmākajos taksācijas periodos.”

Likums stājas spēkā 2017.gada 1.janvārī.

Finanšu ministre D.Reizniece-Ozola

09.09.2016. 14:05

707

Mačivka 67095630,

Sandra.Macivka@fm.gov.lv